The Specials

The Specials, познати и како The Special AKA ― англиска ска-група основана во 1977 година во Ковентри. Тие биле особено успешни во нивната матична земја во доцните 1970-ти и раните 1980-ти.

По седум последователни топ-10 синглови во Обединетото Кралство во периодот од 1979 до 1981 година, пејачите од групата Хал и Стејпл, заедно со гитаристот Голдинг, ја напуштиле групата и основале нова група под името Fun Boy Three. Останатите членови продолжиле да снимаат под името The Special AKA, а во 1984 година Џери Дамерс ја распуштил глупата.

Групата повторно се обединила во 1993 година и продолжила со настапи и снимање песни во различни состави (Дамерс не бил вклучен во ниту еден од овие состави) до смртта на Тери Хол во декември 2022 година.

 Историја на групата 
Групата била основана во 1977 година под името Тhe Automatics, а потоа била преименувана во Coventry Automatics. По неколку промени во составот на почетокот, првата стабилна постава на групата ја сочинувале: Тери Хол и Невил Стејпл како пејачи, Џери Дамерс на клавијатури, Линвал Голдинг и Роди Радијејшн на гитари, Хорас Пантер на бас, Џон Бредбери на тапани и Дик Кател и Рико Родригез на хорни.

Членовите го промениле името на групата во The Special A.K.A. The Automatics откако друга група Automatics потпишала договор за снимање со Island Records. Новото име било скратено на The Special AKA, а потоа во The Specials - име кое се користело во поголемиот дел од постоењето на групата.

Во 1979 година, Дамерс ја основал издавачката куќа 2 Tone Records и го издал првиот сингл од групата „Gangsters“, преработка на песната „Al Capone“ од Принс Бастер.

Групата била составена од црни и бели членови и нејзин заштитен знак станале црно-белите шаховски дезени во облекувањето наменети да ги истакнат антирасистичките ставови. Нивниот прв албум, The Specials, го издале во 1979 година, а бил продуциран од Елвис Костело.

Вториот албум на групата, More Specials, не се продавал добро и според Хол бил снимен во време кога се појавиле конфликти во групата. Придружни вокали на првите два студиски албуми на Specials пееле: Криси Хајнд, Рода Дакар (тогаш од Bodysnatchers, а подоцна и од Special AKA) и Белинда Карлајл, Џејн Видлин и Шарлот Кафи од Go-Go's. Во 1981 година групата го објавила неалбумскиот сингл „Ghost Town“ кој се искачил на прво место на британската топ-листа. Но, за време на снимањето на песната за емисијата Top of the Pops, Стејпл, Хол и Голдинг објавиле дека ја напуштаат групата. По напуштањето на групата тие ја основале групата Fun Boy Three.

Останатите членови од групата продолжиле под името „The Special AKA“ (име кое често го користеле на претходните изданија од Specials), а значително изменетата постава на Specials во 1984 година издале нов материјал, меѓу кои и британскииот топ-10 хит-сингл „Free Nelson Mandela“. По ова, основачот Џери Дамерс ја распуштил групата и продолжил со политички активизам.

Групата повторно се обединила во 1993 година и продолжила со настапи и снимање песни во различни состави (Дамерс не бил вклучен во ниту еден од овие состави) до смртта на Тери Хол во декември 2022 година.

 Дискографија 

 Како The Specials 

 The Specials (1979)
 More Specials (1980)
 Today's Specials (1996)
 Guilty 'til Proved Innocent! (1998)
 Skinhead Girl (2000)
 Conquering Ruler (2001)
 Encore (2019)
 Protest Songs 1924–2012 (2021)

 Како The Special A.K.A. 

 In the Studio (1984)

 Наводи 

 Надворешни врски 

 Официјалната веб-страница на Specials




Категорија:Добитници на NME награда
Категорија:Англиски ска-групи
Категорија:Англиски панк-рок групи
Категорија:Англиски новобранови групи
Категорија:Музички групи основани во 1977
Категорија:Музички групи од Ковентри
Категорија:Музички групи основани во 1977 година